Diari Oficial de la Generalitat Valenciana


Sumari del DOGV 5135, del 15-11-2005 (2005/12425)

ORDE de 3 de novembre de 2005, del conseller d'Infraestructures i Transport, per la qual es regulen les condicions de càrrega de passatgers en els servicis de taxi en els municipis d'Alcublas, Alpuente, Andilla, Aras de los Olmos, Benagéber, Bugarra, Calles, Chelva, Chulilla, Domeño, Gestalgar, Higueruelas, Losa del Obispo, Pedralba, Sot de Chera, Titaguas, Tuéjar, Villar del Arzobispo i La Yesa (comarca de Los Serranos).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/11/03/(1)/dof/vci/html**

### Dades del document

Número de DOGV
:   5135

Data del DOGV
:   15-11-2005

Secció del DOGV
:   I. DISPOSICIONS GENERALS

Número del document
:   2005/12858


Data del document
:   03-11-2005

Organisme emissor
:   Conselleria d'Infraestructures i Transport

Tipus de document
:   Ordre

Descriptors 

:   * Higueruelas
    * Aras de los Olmos
    * Benagéber
    * Losa del Obispo
    * Sot de Chera
    * Villar del Arzobispo
    * Yesa, La
    * Bugarra
    * Domeño
    * Titaguas
    * Tuéjar
    * Alcublas
    * Andilla
    * Calles
    * Alpuente
    * Chelva
    * Chulilla
    * Gestalgar
    * Pedralba
    * transport de viatgers
    * transport públic
    * taxi

ORDE de 3 de novembre de 2005, del conseller d'Infraestructures i Transport, per la qual es regulen les condicions de càrrega de passatgers en els servicis de taxi en els municipis d'Alcublas, Alpuente, Andilla, Aras de los Olmos, Benagéber, Bugarra, Calles, Chelva, Chulilla, Domeño, Gestalgar, Higueruelas, Losa del Obispo, Pedralba, Sot de Chera, Titaguas, Tuéjar, Villar del Arzobispo i La Yesa (comarca de Los Serranos). [2005/12084]
  
L'article 125 del RD 1211/1990, de 28 de setembre, que aprova el Reglament de la Llei d'Ordenació dels Transports Terrestres establix, com a regla general, que els servicis urbans de taxi han d'iniciar-se en el terme del municipi a què corresponga la llicència de transport urbà o en el que tinga la residèncial'autorització de transport interurbà quan esta s'haguera expedit sense prèvia llicència municipal. L'article esmentat afig que s'entén, en principi, que l'origen o l'inici del transport es produïx en el lloc en què són arreplegats els passatgers de forma efectiva.
  
L'esmentat article permet, no obstant això, que les comunitats autònomes que, per delegació, tenen competències en matèria de transport públic en automòbils de turisme (secció 1a, capítol II), podran determinar els supòsits i les condicions en què els vehicles prèviament contractats poden prestar servicis en el territori de la seua competència i realitzar la càrrega de passatgers fora del municipi que els haguera atorgat la llicència o en el que tingueren la residència. La secció segona del capítol II de la Llei Orgànica 5/1987, de 30 de juliol, sobre delegació de facultats de l'estat en les comunitats autònomes, delega en la Comunitat Valenciana les corresponents facultats en matèria de transports públics discrecionals, i complix així la condició ja citada de l'article 125 del RD 1211/1990, la qual cosa resulta necessari en la mesura que els servicis entre els municipis esmentats es realitzarien a l'empara d'autoritzacions supramunicipals.
  
Com a primer pas per a la creació de l'Àrea de Prestació Conjunta, la casuística existent en els municipis que integren la comarca de Los Serranos, fa oportú permetre que els taxis amb llicència atorgada per qualsevol dels esmentats municipis puguen arreplegar passatgers fora del municipi a què corresponga la llicència. Dita recollida de passatgers només podrà efectuar-se en qualsevol dels municipis esmentats, excloent la resta de municipis que sobrepassen eixe àmbit geogràfic.
  
La possibilitat d'arreplegar viatgers en els municipis de la comarca planteja a l'administració autonòmica la necessitat de protegir la posició dels ciutadans afectats en matèria tarifària.
  
Els taxis encara que la competència per a la fixació de les tarifes urbanes correspon, en principi, als propis municipis, en funció que estos posseïxen també l'autorització d'àmbit nacional per a la prestació d'estos servicis interurbans, la competència tarifària correspondria a l'estat.
  
La delegació de competències en les comunitats autònomes operada per la Llei Orgànica 5/1987, de 30 de juliol, permet que estes puguen fixar les tarifes corresponents als servicis realitzats per vehicles que tinguen la residència en el seu àmbit territorial.
  
En este sentit assenyalar que, atés que s'establiix la possibilitat de recollida de viatgers entre tots els municipis que formen part de la comarca, la conseqüència immediata havia de ser l'establiment d'una única tarifa, tant per als trams urbans com els interurbans corresponents als municipis afectats, regulada per l'administració autònoma i a la qual s'acollirien els mencionats municipis.
  
Per tot això, i d'acord amb l'article 8 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
ORDENE
  
1. Els titulars de llicències d'autotaxi dels municipis d'Alcublas, Alpuente, Andilla, Aras de los Olmos, Benagéber, Bugarra, Calles, Chelva, Chulilla, Domeño, Gestalgar, Higueruelas, Losa del Obispo, Pedralba, Sot de Chera, Titaguas, Tuéjar, Villar del Arzobispo i La Yesa, tots pertanyents a la comarca de Los Serranos, podran arreplegar viatgers en qualsevol dels municipis esmentats, i iniciar el servici fora del terme que haguera atorgat la corresponent llicència o en el que, si és el cas, tinguera la residència el vehicle, sempre que el destí dels servicis esmentats siga un dels municipis citats i que els municipis no establisquen tarifes diferents al sistema tarifari que propose la Direcció General de Transports, Ports i Costes.
  
2. El contingut de la present orde no afectarà els servicis interurbans que incloguen municipis no expressats en la relació del punt primer.
  
DISPOSICIONS FINALS
  
Primera
  
Es faculta el director general de Transports, Ports i Costes perquè adopte les mesures que considere oportunes per al desplegament, interpretació i aplicació del que disposa la present orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana
  
València, 3 de novembre de 2005
  
El conseller d'Infraestructures i Transport,
  
JOSÉ RAMÓN GARCÍA ANTÓN


Còpia Permalink ELI